title: لعربي بن مبارك
text: لعربي بن مبارك (عاش مابين 16 يونيو 1914 - 16 شتنبر 1992 من الدار البيضا) كوايري مغريبي لعب معا فرنسا. كان اللول اللي تسما لجوهرة السوداء.
  
  حياتو 
  تزاد لعربي بن مبارك ف 1914 ف مدينة الدار البيضا و كبر يتيم. بدا تايخدم ف تانجارت و كان تايلعب لكورة ف الدروبا ديال كازا. بدا معا النادي ديال اتحاد لمغريبي فين كانو تايلعبو بزاف ديال لفرنساويين يامات لحماية علا لمغريب.
  
  لمشيا ل فرنسا 
  مشا يلعب مع أولمبيك مارسيليا مابين 1938 و 1939 و ماركا شي 12 بيت و تكلاصاو التانيين. تما فين بززو عليه يلعب مع فرنسا ضد الطاليان ف دجنبر 1938. بسباب لحرب لعالمية التانية حبسات لبوطولا د فرنسا خمس سنين. مبعد لعب مع فرقة جديدة سميتها صطاد فرنسا. و مابين 45 و 46 عاونهوم باش يطلعو لبوطولا اللولا.
  
  لمشيا ل صبانيا 
  جاه واحد لعرض من أتلتيكو مدريد مابين 1948 و 1949. لعب معاهم و ربحو لبوطولا مابين 1949 و 1950 وحتا مابين 1950 و 1951. مبعد 1953 مشا لعربي من مدريد و رجع ل مارسيليا.
  
  الرجعة ل فرنسا 
  بززو عليه لفرنساويبن يلعب معا لمنتخب ديالهم و لعب معاهم 18 مرة و ماركا 3 ديال لبيوتا. تعرف تما بسميت الجوهرة السوداء (بلفرنساوية: la perle noire).
  
  مبعد ما لعب مابين 1955 و 1953 عتازل لعربي لكورة مبعد 17 عام ف ؤروپا. لجامعة ديال فرنسا دارتو مابين ربعا لواعرين للي لعبو معا لمنتخب مبعد زين الدين زيدان و كوبالا و ميشيل بلاتيني.
  
  مبعد ماعتازل 
  مللي عتازل رجع للمغريب باش يدرب لاتحاد الرباطي و مبعد النجم البيضاوي. كان اللول اللي درب لمنتخب ديال لمغريب.
  
  لعربي بن مبارك هو واحد من الكوايريا لمغاربا اللي معروفين بزاف ف لمغريب بحال محمد التيمومي، عزيز بودربالة، وبادو الزاكي.
  
  عاش بوحدو فلخر ديال حياتو حيت مات مراتو لفرنساوية قبل ما يموت هو عام 1992.
  
  لجوائز 
  
   3 ديال بوطولا 1 د لمغريب (مع لاتحاد لمغريبي)
   2 بوطولات د صبليون (مع أتلتيكو مدريد 1949-50 و 1950-51)
   بطولا د كاس السوبر د صبليون (مع أتلتيكو مدريد 1951)
   وسام ديال لاستحقاق من عند لفيفا عام 1998
  
  لافلام 
  
   العربي أو مصير أسطورة كرة القدم: فيلم ديال دريس لمريني عام 2011.
  
  شوف حتا 
  
   لأب جيكو
   مصطفى بيتشو
   أحمد فرس
   عبد لمجيد الضولمي
   محمد التيمومي
   عزيز بودربالا
   بادو الزاكي
   لعربي شيشا
  
  عيون لكلام 
  
  زيادة 1917
  زيادة 1914
  وفيات 1992
  كوايري فرانساوي
  كوايري مغريبي
  فرانساويين من أصل مغريبي
  بيوغرافيا د رجال
  مدريب مغريبي
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف الدار البيضا
  ناس توفاو ف الدار البيضا